মোদি ও RSS-কে নিয়ে ব্যাঙ্গচিত্র! শিল্পীকে আগাম জামিন সুপ্রিম কোর্টের

ওয়েব ডেস্ক: প্রধানমন্ত্রী নরেন্দ্র মোদি (Narendra Modi) ও আরএসএস-কে (RSS) লক্ষ্য করে ব্যঙ্গচিত্র (Cartoon) আঁকার মামলায় বিরাট পর্যবেক্ষণ করল সুপ্রিম কোর্ট (Supreme Court)। কার্টুন আঁকার অভিযোগে অভিযুক্ত কার্টুনিস্ট হেমন্ত মালব্যকে (Cartoonist Hemant Malviya) আগাম জামিন (Anticipatory Bail) দিল দেশের সর্বোচ্চ আদালত। মঙ্গলবার বিচারপতি অরবিন্দ কুমার ও বিচারপতি এন ভি আঞ্জারিয়ার বেঞ্চ এই নির্দেশ দেন।

আদালত জানিয়েছে, অভিযুক্ত যদি তদন্তে সহযোগিতা না করেন তাহলে তদন্তকারীরা তাঁর জামিন বাতিলের আবেদন করতে পারবেন। পাশাপাশি আদালত আগের নির্দেশ অনুসরণ করে সামাজিক মাধ্যমে প্রকাশ্যে ক্ষমাপ্রার্থনার প্রমাণ পেশ করায় মালব্যকে স্বস্তি দেয়।

আরও পড়ুন: বোকা বানাতে পারলেই সাফল্য! বিতর্কিত মন্তব্য কেন্দ্রীয় মন্ত্রীর

এর আগে, ১৯ অগাস্টের শুনানিতে সুপ্রিম কোর্ট মালব্যকে তাঁর ফেসবুক ও ইনস্টাগ্রাম অ্যাকাউন্টে ক্ষমাপ্রার্থনার পোস্ট করার নির্দেশ দিয়েছিল। একইসঙ্গে, বিতর্কিত ব্যঙ্গচিত্র মুছতে নিষেধ করেছিল আদালত, কারণ সেটিই তদন্তের মুখ্য প্রমাণ।

উল্লেখ্য, ওই ব্যঙ্গচিত্রে আরএসএস-এর ইউনিফর্ম পরা এক ব্যক্তিকে অশালীন ভঙ্গিতে দেখানো হয়। তাঁর পিছনে প্রধানমন্ত্রী মোদিকে ইনজেকশন হাতে দাঁড়িয়ে থাকতে দেখা যায়, পাশাপাশি ব্যবহৃত হয়েছে ভগবান শিবের নামও। আদালতের মতে, ব্যঙ্গচিত্রটি সুরুচিহীন এবং ইচ্ছাকৃতভাবে অপমানজনক।

মধ্যপ্রদেশ হাইকোর্ট আগে মালব্যর জামিন আবেদন খারিজ করেছিল। আদালতের পর্যবেক্ষণ ছিল, বাকস্বাধীনতার সীমা লঙ্ঘন করেছেন তিনি। সুপ্রিম কোর্টের সর্বশেষ নির্দেশে তাই স্পষ্ট, মতপ্রকাশের স্বাধীনতা থাকলেও তার অপব্যবহার করলে আইন অনুযায়ী ব্যবস্থা নেওয়া হবে।

দেখুন আরও খবর:

The post মোদি ও RSS-কে নিয়ে ব্যাঙ্গচিত্র! শিল্পীকে আগাম জামিন সুপ্রিম কোর্টের first appeared on KolkataTV.